open-index/open-wikipedia-markdown huggingface dataset:
Copa de baloncesto de Eslovenia

A **Copa de Baloncesto de Eslovenia** (en esloveno: *Slovenski košarkarski pokal*), coñecida por motivos de patrocinio como **Pokal Spar**, é a competición de Copa profesional de baloncesto que se disputa anualmente entre os mellores clubs de Eslovenia. Desde a súa fundación, no ano 1991, o equipo máis laureado da competición é a Union Olimpija de Liubliana.

## Historia 
### Finais 
180px|miniatura|Deon Thompson.

## Palmarés 
* 1991-92 20px Olimpija (Smelt)
* 1992-93 20px Olimpija (Smelt)
* 1993-94 20px Olimpija (Smelt)
* 1994-95 20px Olimpija (Smelt)
* 1995-96 20px Hopsi Polzela
* 1996-97 20px Olimpija (Smelt)
* 1997-98 20px Olimpija (Union)
* 1998-99 20px Olimpija (Union)
* 1999-00 20px Olimpija (Union)
* 2000-01 20px Olimpija (Union)

* 2001-02 20px Olimpija (Union)
* 2002-03 20px Olimpija (Union)
* 2003-04 20px Zlatorog Laško (Pivovarna)
* 2004-05 20px Olimpija (Union)
* 2005-06 20px Olimpija (Union)
* 2006-07 20px Helios Domžale
* 2007-08 20px Olimpija (Union)
* 2008-09 20px Olimpija (Union)
* 2009-10 20px Olimpija (Union)
* 2010-11 20px Olimpija (Union)

* 2011-12 20px Olimpija (Union)
* 2012-13 20px Olimpija (Union)
* 2013-14 20px Krka
* 2014-15 20px Krka

### Por equipo 
## Véxase tamén 
### Outros artigos 
* 1. A slovenska košarkarska liga

### Ligazóns externas 
* Sitio web oficial da KZS con información da Copa
Helios Suns

O **Helios Suns**, antes coñecido como **Košarkarski Klub Helios Domžale**, é un club de baloncesto profesional da cidade de Domžale, Eslovenia. O Club foi fundado en 1949 e actualmente compite na 1. SKL, a máxima categoría do baloncesto esloveno. O club gañou a liga eslovena na tempada 2006-07, cando venceron na final ao Union Olimpija de Ljubljana. Disputa os seus partidos como local no Hala komunalnega centra, pavillón con capacidade para 2.500 espectadores.

## Véxase tamén 
### Ligazóns externas 
* Páxina web oficial
Cela 211

***Cela 211*** (en ) é unha película galega, dirixida por Daniel Monzón en 2009, gañadora de 8 Premios Goya incluíndo mellor película, mellor actor (o galego Luís Tosar) e mellor director. É unha adaptación escrita por Jorge Guerricaechevarría da novela homónima do xornalista Francisco Pérez Gandul.

Estreouse en galego na TVG o 14 de xaneiro de 2012.

## Sinopse 
Juan, funcionario de prisións, preséntase no seu novo destino un día antes da súa incorporación oficial. Alí, sofre un accidente minutos antes de que se desencadee un motín no sector dos FIES, os presos máis temidos e perigosos. Os seus compañeiros non poden máis que velar polas súas propias vidas e abandonan á súa sorte o corpo inconsciente de Juan na cela 211. Ao espertar, Juan comprende a situación e faise pasar por un preso máis ante os amotinados. A partir dese momento, o protagonista terá que arriscar a base de astucia e mentiras, sen saber aínda o que lle ten preparado o destino.

## Personaxes 
* Luís Tosar como Malamadre
* Alberto Ammann como Juan Oliver calzóns, alcumado "calzóns"
* Antonio Resines como Utrilla
* Marta Etura como Elena, a moza de Juan
* Carlos Bardem como Apache
* Manuel Morón como Almansa
* Luis Zahera como Releches
* Vicente Romero como Tachuela
* Fernando Soto como Armando Nieto
* Félix Cubero como Germán
* Manolo Solo 
* Jesús Carroza 
* Xavier Estévez
* Juan Carlos Mangas como Calígula
* Xosé Manuel Olveira "Pico"

## Galardóns e nomeamentos 
### Premios Mestre Mateo 
### Premios Goya 
## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity 
* Web oficial
Hala Jezero

O **Hala Jezero** (*o Pavillón do Lago*) é unha área deportiva cuberta situada en Kragujevac, Serbia. A capacidade da cancha é de 5.320 espectadores. É actualmente o pavillón onde xogan os seus partidos coma local os equipos do Radnički Kragujevac de voleibol, balonmán e futsal.

## Historia 
O primeiro evento deportivo celebrado no recinto foi o 20 de outubro de 1978, nun encontro de baloncesto entre o KK Radnički e a Jugoplastika Split.
KK Radnički Kragujevac

O **Košarkaški klub Radnički** (en serbio: Кошаркашки клуб Раднички) foi un club de baloncesto profesional con sede en Kragujevac, Serbia. En 2014 o equipo foi disolto, tras vinte anos de historia, debido a problemas financeiros.

## Historia 
O KK Radnički foi fundado en 1994 en Vršac como KK Kondivik, comezando a competir nas categorías máis baixas, e rexistrando dende aquela continuos éxitos. Así, en 2001, conseguiu chegar á máxima categoría serbia, cambiando ao nome ao de KK Lions.
Baixo ese nome rexistrou un dos avances máis importantes na historia dos clubs de baloncesto, pasando dende a última categoría a ser tres tempadas seguidas terceiro na primeira división de Serbia (categoría inferior á Superliga de Serbia). En 2004 o club chega a ocupar o primeiro lugar na liga, e pasa a denominarse "Swisslion Takovo". Despois desa tempada e da reorganización da liga, perde a categoría, á que volve en 2006. Nas tempadas 2007-08 e 2008-09, o club ten ocupado o primeiro na liga de baloncesto de Serbia, chegando á Superliga Serbia e á final da Copa Korać.

Despois de gañar unha eliminatoria á KK Vojvodina de Novi Sad de 3-0, clasificouse para a Liga do Adriático. Con todo, o patrocinador do club dende hai moito tempo, "Swisslion Takovo", baixou o seu investimento ao club antes do comezo da tempada de debut na NLB League. Así, o rescate do equipo chegou da man do alcalde da cidade de Kragujevac, Veroljub Stevanovic, co que o club trasladouse dende Vršac a Kragujevac o 21 de novembro de 2009, cambiando o seu nome polo da Sociedade Deportiva e dado o nome da sociedade dos famosos deportes "Radnički". Hoxe, a vila ten o pracer de ver no seu pavillón Hala Jezero grandes equipos como o Partizan, Hemofarm, Crvena zvezda, Cibona, Bosna, Olimpija ou Zadar.

## Pavillón 
O Hala Jezero (do serbio: *Pavillón do Lago*) é unha área deportiva cuberta localizada na propia cidade de Kragujevac. A súa capacidade é de 5.320, sendo agora mesmo sede, a parte do KK Radnički de baloncesto, da súa sección de voleibol. O primeiro evento deportivo disputado no pavillón foi o 20 de outubro de 1978, nun encontro entre o KK Radnički e a Jugoplastika Split.

## Xogadores 
### Destacados 
*  Boban Marjanović
*  Dragan Milosavljević
*  Nenad Miljenović
*  Miljan Pavković
*  Marko Marinović
*  Stefan Sinovec
*  Stefan Birčević
*  Stefan Jović

*   Ratko Varda
*  Steven Marković
*  Mark Worthington
*  Terrico White
*  Michael Lee
*  Michael Scott
*  David Simon
*  Aleksandar Ćapin

## Véxase tamén 
### Ligazóns externas 
* Sitio web oficial
Juan Vázquez de Mella

**Juan Vázquez de Mella Fanjul**, nado en Cangas de Onís o 8 de xuño de 1861 e finado en Madrid o 26 de febreiro de 1928, foi un político tradicionalista, escritor e filósofo católico español.

## Traxectoria 
Fillo de Juan Vázquez de Mella Varela, tenente coronel retirado natural de Boimorto, e de Teresa Fanjul, nada en Cangas de Onís. Quedou orfo de pai con seis anos. Estudou no seminario de Valdediós entre 1874 e 1877, e rematado o bacharelato trasladouse coa súa nai a Boimorto. Fixo a carreira de Dereito na Universidade de Santiago de Compostela onde dirixiu o periódico *El Pensamiento Galaico*. De elocuente palabra, portentosa memoria e brillante capacidade para a oratoria e a política, abrazou a causa do carlismo. Deputado ás Cortes de 1893 a 1916, elixido polos distritos de Aoiz, Estella e varias veces por Pamplona. Cando presentou a súa candidatura a deputado por Oviedo foi derrotado pola coalición que reformistas e socialistas presentaron contra os conservadores. Presentou ás Cortes de Madrid unha vigorosa petición solicitando que fose declarada ilegal, facciosa e traidora á Patria a Masonería, eliminando dos empregos públicos aos masóns. Participou no Congreso antimasónico de Trento en 1896.

Vázquez de Mella era xermanófilo o que o conduciu a unha soada separación con Xaime de Borbón, que ademais de pretendente á coroa era aliadófilo. Xaime de Borbón, que fora confinado polos austríacos no seu castelo próximo a Viena, publicou en 1918 un manifesto dirixido aos tradicionalistas españois desautorizando aos que tivesen exteriorizado os seus sentimentos xermanófilos: Vázquez de Mella opúxose ao documento e nese cisma orixinouse a escisión que o levou a fundar en 1918 o Partido Católico Tradicionalista.

Coa ditadura de Primo de Rivera apártase da política, debido tamén a problemas de saúde.

## Pensamento 
As ideas centrais no seu pensamento eran a Tradición, a monarquía, a unidade de España a través do rexionalismo e do foralismo e a concepción orgánica da sociedade onde se reclama a soberanía non para o Estado senón para a sociedade a través das súas organizacións naturais: a familia, o municipio, a rexión.

## Notas 
## Véxase tamén 
### Bibliografía 
* Lira, Osvaldo, *Nostalgia de Vázquez de Mella*, Difusión Chilena [Colección Verbo], Santiago de Chile 1942, 239 páxs. 2ª edición, Editorial Andrés Bello, Santiago de Chile 1979, 363 páxs.
* Arduengo Caso, José, *Juan Vázquez de Mella y Fanjul. (Pensamiento filosófico)*, 1984.
* Sevilla Benito, Francisco, *Sociedad y regionalismo en Vázquez de Mella. La sistematización doctrinal del carlismo*, 2008.

### Ligazóns externas 
* Círculo Cultural Juan Vázquez de Mella
* Juan Vázquez de Mella 1861-1928 en filosofía.net
Fragunde, Vilaño, A Laracha

**Fragunde** é un lugar da parroquia de Vilaño no concello coruñés da Laracha na comarca de Bergantiños. Tiña 6 habitantes no ano 2009 segundo datos do Instituto Nacional de Estadística, dos cales eran 4 homes e 2 mulleres.

## Lugares e parroquias
### Lugares de Vilaño
### Parroquias da Laracha
Robert Burns Woodward

**Robert Burns Woodward**, nado o 10 de abril de 1917 en Boston (EUA) e finado o 8 de xullo de 1979 en Cambridge (EUA) foi un químico e profesor universitario estadounidense galardoado co Premio Nobel de Química do ano 1965.

## Traxectoria 
Fillo de inmigrantes británicos (Arthur Woodward de Inglaterra e Margaret Woodward de Glasgow, Escocia) estudou química no Instituto de Tecnoloxía de Massachusetts (MIT), onde se licenciou en 1936 e doutorouse en 1937. Posteriormente realizou unha tese postdoutoral na Universidade de Illinois, e a partir de 1950 foi profesor de química e catedrático na Universidade Harvard.

Woodward faleceu na súa residencia de Cambridge vítima dun infarto de miocardio.

## Investigacións científicas 
Interesado na síntese química de substancias orgánicas, conseguiu sintetizar a quinina en 1944, o colesterol e a cortisona en 1951, a estricnina en 1954, a reserpina en 1956 e a vitamina B12 en 1971. Tamén conseguiu reproducir nun laboratorio a molécula da clorofila, o pigmento responsable da cor verde das plantas.

En 1965 foille concedido o Premio Nobel de Química *polos seus traballos na síntese de materiais naturais*.

En 1959 foi galardoado coa Medalla Davy pola Royal Society.

Os seus traballos teóricos inclúen a súa colaboración con Roald Hoffmann, con quen realizou estudos dos mecanismos de reacción dos produtos químicos, instaurando a regra Woodward-Hoffmann.

## Véxase tamén 
* Premio Nobel de Química
### Ligazóns externas 
* Páxina web do Instituto Nobel, Premio Nobel de Química 1965 
* Biografía na páxina do Instituto Nobel 1965
Montes Claros, Vilaño, A Laracha

**Montes Claros** é un lugar da parroquia de Vilaño no concello coruñés da Laracha, na comarca de Bergantiños. Segundo o Instituto Galego de Estatística, no 2022 tiña 6 habitantes (tres mulleres e tres homes).

Neste lugar están o pazo de Montes Claros e o castro de Montes Claros.

## Lugares e parroquias 
### Lugares de Vilaño 
### Parroquias da Laracha 
## Notas
Samiro, Vilaño, A Laracha

**Samiro** é un lugar da parroquia de Vilaño no concello coruñés da Laracha na comarca de Bergantiños. Segundo o Instituto Nacional de Estadística en 2009 tiña once habitantes (cinco homes e seis mulleres). Sitúase xunto a Samiro (Berdillo, Carballo).

## Lugares e parroquias 
### Lugares de Vilaño 
### Parroquias da Laracha
A Fonte, Abegondo, Abegondo

**A Fonte** é un lugar da parroquia de Abegondo no concello coruñés de Abegondo na Comarca da Coruña. Segundo o IGE, en 2022 tiña 22 habitantes (9 homes e 13 mulleres).

## Lugares e parroquias 
### Lugares de Abegondo 
### Parroquias da Abegondo 
## Notas
YUBA Liga (1991-2006)

:*Para a liga de baloncesto de Iugoslavia entre 1945-1991, véxase:* **YUBA Liga**

A **YUBA liga** foi a máxima competición do baloncesto da República Federal de Iugoslavia e de Serbia e Montenegro entre as temporadas 1991−92 e 2005−2006. Coa separación pacífica de Montenegro e Serbia no ano 2006, esta competición deixou de existir, dando lugar á Košarkaška liga Srbije (liga serbia) e á Prva A Liga (liga montenegrina).

## Historia 
### Nomes 
Ao longo dos anos, debido a motivos de patrocinio, a liga foi coñecida como:
* **Winston YUBA liga** (1992–2002)
* **Frikom YUBA liga** (2002–2003)
* **Efes Pils YUBA liga** (2003–2004)
* **Atlas Pils YUBA liga** (2004–2005)
* **Sinalco Prva liga** (2005–2006)

## Palmarés 
;República Federal de Iugoslavia
* 1991-1992 border|20px|Serbia 20px Partizan
* 1992-1993 border|20px|Serbia 20px Crvena zvezda
* 1993-1994 border|20px|Serbia 20px Crvena zvezda
* 1994-1995 border|20px|Serbia 20px Partizan
* 1995-1996 border|20px|Serbia 20px Partizan
* 1996-1997 border|20px|Serbia 20px Partizan

* 1997-1998 border|20px|Serbia 20px Crvena zvezda
* 1998-1999 border|20px|Montenegro 20px Budućnost Podgorica
* 1999-2000 border|20px|Montenegro 20px Budućnost Podgorica
* 2000-2001 border|20px|Montenegro 20px Budućnost Podgorica
* 2001-2002 border|20px|Serbia 20px Partizan
* 2002-2003 border|20px|Serbia 20px Partizan

;Serbia e Montenegro
* 2003-2004 border|20px|Serbia 20px Partizan
* 2004-2005 border|20px|Serbia 20px Partizan
* 2005-2006 border|20px|Serbia 20px Partizan

### Por equipo 
### Por república 

## Finais 
## Véxase tamén 
### Outros artigos 
* YUBA Liga
* Košarkaška liga Srbije
* Prva A Liga

### Ligazóns externas 
* Estatísticas da YUBA Liga
Beade (homónimos)

Como topónimo **Beade** pode referirse a:

;En Galiza
***Beade**, concello da comarca do Ribeiro;
****Beade**, parroquia de dito concello;
*****Beade**, lugar de dita parroquia;
***Beade**, parroquia do concello de Vigo;
***Beade**, lugar da parroquia de Abegondo, no concello de Abegondo;
***Beade**, lugar da parroquia de Redemuíños, no concello de Quintela de Leirado;
***Beade**, lugar da parroquia de Augasantas, no concello de Rois.
Galbi

250px|miniatura|Galbi - 갈비.
**Galbi** ou **kalbi** (en hangul 갈비) é un prato típico da cociña coreana elaborado con costelas da vaca, aínda que tamén existen variedades con porco. Pode servirse aliñado con mollos ou non. No caso de servirse sen mollo é habitual facerlle un marinado a carne con salsa de soia, allo e azucre. Mais tamén existen marinadas diversas como poden ser o aceite de sésamo, viño de arroz, pasta de chili. *Galbi* en coreano significa costela.

## Características 
A carne así preparada ponse na grella e durante a súa preparación realízanselle cortes ao longo dos ósos do costelar para que penetren os xugos da marinada e a carne quede máis sabedora. Da mesma forma cocíñase máis rápido, permitindo igualmente que se poida comer con palillos. O galbi xa preparado pódese encontrar en moitas carnicerías e mercados de Corea.

Pódese atopar en moitos restaurantes especializados coñecidos como "casas galbi", e adoita ser cociñada diante dos comensais ou os propios comensais cociñan a súa propia carne. Adóitase servir en follas de leituga, perilla, ou outra verdura con follas que sirva para tapar a carne unha vez cociñada, e acostúmase remollar a carne en *ssamjang*, unha salsa elaborada con fabas fermentadas e chiles. Acostuma ser servida de gornición con pratos como o banchan (o máis coñecido é o kimchi).

## Pratos con galbi 
Moitos pratos coreanos incorporan costelas ás preparacións como ingrediente, formando sopas e cocidos. Algúns restaurantes serven "galbi de porco" e "galbi de polo", este último é unha especialidade culinaria da rexión de Chuncheon. Un prato é o *galbi tang*, unha sopa que contén pezas de galbi, que non está especiado. O galbi jjigae é unha sopa espesa elaborada con grandes pezas de galbi, que pode conter chiles rubios, verdes, kimchi e *doenjang* (pasta fermentada típica da cociña coreana).

## Véxase tamén 
* Asado
Doenjang

***Doenjang*** (tønʨaŋ) é unha salsa tradicional da cociña coreana. Trátase dun alimento fermentado a base de grans de soia. En lingua coreana significa *pasta lixeira*. Acostúmase servir fría como un acompañamento de pratos de verdura e emprégase como salsa para mollar. Ás veces aparece nos pratos coreanos acompañada doutras salsas e preparacións como o *gochujang*, para producir o *ssamjang* . É frecuente na preparación do doenjang adicionarlle pasta de anchoas para intensificar o sabor da salsa. É unha preparación habitual que acompaña ao samgyeopsal.

## Véxase tamén
Gochujang

O **gochujang** (고추장) é unha salsa picante empregada na condimentación de pratos da cociña coreana. Trátase dun alimento fermentado a base de pementos rubios en po. Elabórase de forma tradicional en recipientes de barro que conteñen pasta de chile e despois de fermentar durante anos sobre pedras que se denominan *jangdokdae* (장독대) .

## Historia 
Crese que o *gochujang* (pasta picante de chiles) empregouse en Corea desde comezos do século XVIII. De acordo co *Jungbo Sallim geongje* (증보산림경제, 1765), a pasta *gochujang* facíase engadíndolle po de chiles picantes e arroz glutinoso a unha pasta elaborada previamente con soia, e a a que se deixaba madurar baixo o sol, sendo similar o método ao empregado actualmente.

## Características 
Trátase dunha pasta en forma de salsa que se fermenta durante moitos anos en recipientes de barro selados. A pasta contén unha base de arroz glutinoso, grans pulverizados de soia e bastante chile en po. Menos frecuente é a adicción de xuxube, cebada e cabaza. Emprégase como condimento habitualmente nos jjigae coreanos. Ás veces marínase carne e emprégase como condimento de pratos como o naengmyeon e o bibimbap. Outras veces emprégase como base doutros condimentos como son o chogochujang (초고추장) ou o ssamjang (쌈장).

## Notas 
## Véxase tamén 
### Outros artigos 
* Kimchi
* Doenjang
Samiro

O topónimo **Samiro** pode referirse a:

;En Galiza
***Samiro**, lugar da parroquia de Berdillo, no concello de Carballo;
***Samiro**, lugar da parroquia de Vilaño, no concello da Laracha.

## Véxase tamén
### Outros artigos
Sungnyung

O ***sungnyung*** (en hangul 숭늉) é unha bebida coreana tradicional feita de arroz chamuscado fervido.

Esta bebida faise tipicamente co *nurungji*, ou costra torrada (pero non carbonizada) de arroz que se forma no fondo dun pote tras cociñalo. Vértese auga fervendo sobre esta costra escura, tápase o pote e déixase cocer a fogo lento até que a auga toma o suficiente sabor do arroz chamuscado.

O *sungnyung* acostuma facerse nun pote tradicional (feito de aceiro fundido), xa que os cacharros arroceiros eléctricos modernos non adoitan deixar unha capa de arroz chamuscado tras cociñalo.

Precisamente coa xeneralización das modernas arroceiras eléctricas o *sungnyung* perdeu popularidade, mais a finais do século XX empezou a recuperala e moitas arroceiras eléctricas incorporan actualmente a capacidade de cocer *sungnyung*. Nalgúns supermercados pódese encontrar unha forma en po de *nurungji*, que pode usarse para facer *sungnyung* rapidamente con só botarlle auga fervendo.

Algúns coreanos usan o *sungnyung* como substituto dun almorzo normal, mais o normal é servilo despois dunha comida.

## Véxase tamén 
### Outros artigos
* *Hyeonmi cha*, unha tisana coreana feita de arroz integral torrado
* *Oksusu cha*, unha tisana coreana feita de millo torrado
* *Boricha*, unha tisana feita de cebada torrada
* *Genmaicha*, un té xaponés feito de arroz integral torrado mesturado con té verde
* *Sikhye*, unha bebida coreana doce feita de arroz
* Tisana
Samgyeopsal

miniatura|Sam Gyeop Sal - 삼겹살.
O **samgyeopsal** (en hangul: 삼겹살, hanja 三겹살) é un prato moi popular da cociña coreana. É un prato que acostuma servirse de xantar, consistente principalmente en lonchas de carne de touciño, servido ao estilo e coa mesma aparencia que o galbi, isto é, carne adobada con allo, sal e aceite de sésamo e cociñada á grella.

## Características 
As pezas de carne cociñada adóitanse pór nunha folla de leituga ou nalgunha folla de verdura, xunto con arroz cocido e algo de ssamjang, unha pasta elaborada cunha mestura de diversos ingredientes, como pode ser unha pasta de chili (gochujang) ou de soia (doenjang), e acostúmese comer coa man. Acostuma servirse con pementos verdes (que non son picantes) e anacos de allo cru, remollado en prebe de ssamjang, así como levar cebolas de primavera en forma de ensalada que lle proporciona un toque verde á carne de porco. Fai boa combinación co soju, unha bebida alcohólica coreana.
Cancelada, Abegondo, Abegondo

**Cancelada** é un lugar da parroquia de Abegondo no concello coruñés de Abegondo na comarca da Coruña. Segundo o IGE, en 2022 tiña 100 habitantes (50 homes e 50 mulleres).

## Lugares e parroquias
### Lugares de Abegondo
### Parroquias da Abegondo
## Notas
O Loureiro, Leiro, Abegondo

**O Loureiro** é un lugar da parroquia de Leiro no concello coruñés de Abegondo na comarca da Coruña. Tiña 8 habitantes no ano 2016 segundo datos do Instituto Nacional de Estadística, dos cales 3 eran homes e 5 mulleres.

## Lugares e parroquias 
### Lugares de Leiro 
### Parroquias da Abegondo
Hórreo tipo Mahía

[miniatura|dereita|Hórreo tipo Mahía en [Laíño, Dodro|Laíño (Dodro).]]
O **hórreo tipo Mahía** é un tipo de hórreo galego que se presenta ao longo dunha ampla e irregular área entre as provincias da Coruña e Pontevedra, delimitada por unha liña que, aproximadamente, une Rianxo, Negreira, Santa Comba, Ordes, Palas de Rei, segue o río Ulla, sobe polo río Deza ata Silleda, A Estrada, Caldas de Reis, Cuntis e Catoira. A zona norte desta área superponse coa do hórreo tipo Carral, polo leste co tipo O Pino, polo suroeste co tipo Noia e, en xeral, convive con outras tipoloxías.

## Características 
### Morfoloxía 
É un hórreo de cámara rectangular, longo e estreito. A suspensión ten pouca altura, e cando se desexa aumentar a elevación da cámara constrúense sobre un zócolo. A suspensión resólvese sobre cepas, con frecuencia perfiladas con forma de vasos ou de furnas. Con frecuencia carece de rateiras, a súa función é desempeñada polo voado das lastras do chan da cámara.

Os penais son prolongación das cepas dos extremos. Entre os perpiaños dos penais déixanse rañuras horizontais para a ventilación da cámara. Os costais son de bastidores de madeira con doelas verticais cunha ou dúas faixas. Divídense en tramos por medio de cambetas de pedra colocadas por parellas sobre as cepas.

O tellado é de tella cerámica curva a dúas augas con pouco beiril. Remata contra os pinches dos penais baixo as sobrepenas. Con frecuencia non leva terminais.

### Construción 
As cepas poden ser de cantería, pero é máis habitual atopalas de cachotería. Sobre elas pousan as lastras de granito ou, excepcionalmente, trabes de madeira non moi longas que soportan o chan de madeira. Os bastidores dos costais descansan sobre as trabes ou as lastras formando paneis lixeiros estruturalmente autónomos.

## Notas 
## Véxase tamén 
### Outros artigos 
* Hórreo
* Hórreo galego
* Clasificación tipolóxica do hórreo galego
Capital G

"**Capital G**" é un sinxelo da banda estadounidense de rock industrial Nine Inch Nails, o segundo do seu álbum do 2007 *Year Zero*. Un CD de promoción aparaceu o 2 de abril de 2007 e o vinilo foi posteriormente editado o 11 de xuño. Nunca foi comercializado en CD nin tivo vídeo musical.

## Lista de cancións 
### CD: Interscope / NINCAPGCDP1 (US) 
# "Capital G" (álbum) - 3:51
# "Capital G" (edit) - 3:49

* CD de promoción en Estados Unidos

### CD: Interscope / INTR-12230-2 (US)
# "Capital G" (Phones 666 RPM Mix) - 7:23
# "Capital G" (Switch Remix) - 5:01

* CD de promoción en Estados Unidos

### 9": Interscope / 173 613-9 (UK)
# "Capital G" (Álbum Version) - 3:49
# "Survivalism" (Dave Sitek Remix) - 4:30
Survivalism

"**Survivalism**" (tamén coñecido coma ***Halo 23***) é un sinxelo da banda estadounidense de rock industrial Nine Inch Nails, o primeiro do seu álbum do 2007 *Year Zero*. O sinxelo foi editado dixitalmente a través da iTunes Store o 13 de marzo do 2007 e en CD e vinilo o día 2 de abril.

"Survivalism" estreouse no posto número 28 da lista *Modern Rock Tracks* da revista *Billboard* na semana do 23 de febreiro de 2007. Chegou ao posto número un, onde permaneceu só unha semana, converténdose no cuarto sinxelo consecutivo de NIN en chegar a este posto.

Ao igual que "The Hand That Feeds" e "Only", a pistas de "Survivalism" para o programa GarageBand foron postas á desposición dos seareiros da banda para que estes mesturasen o tema. Estas poden descargarse dende a páxina web do álbum.

## Lista de cancións 
### Promo CD
# "Survivalism" (LP version) - 4:22
# "Survivalism" (edit) - 4:22

### iTunes Single (Halo 23i)
# "Survivalism" - 4:22

### UK / International 2-Track
# "Survivalism" - 4:22
# "Survivalism_Tardusted" - 4:19

### International CD Maxi
# "Survivalism" - 4:22
# "Survivalism_Tardusted" - 4:19
# "The Greater Good" (Instrumental) - 5:03
# "Survivalism" (Vídeo)

### UK 9" Vinyl
# "Survivalism" - 4:22
# "Survivalism_OpalHeartClinic_Niggy_Tardust!(Escaped…" - 4:18
As Quintás

Como topónimo **As Quintás** pode referirse a:

;En Galiza
***As Quintás**, lugar da parroquia de Abegondo, no concello de Abegondo;
***As Quintás**, lugar da parroquia de Rouzós, no concello de Amoeiro;
***As Quintás**, lugar da parroquia de Burres, no concello de Arzúa;
***As Quintás**, lugar da parroquia de Campo, no concello de Arzúa;
***As Quintás**, lugar da parroquia de Xuvencos, no concello de Boborás;
***As Quintás**, lugar da parroquia de Andavao, no concello de Boimorto;
***As Quintás**, lugar da parroquia dos Ánxeles, no concello de Boimorto;
***As Quintás**, lugar da parroquia de Arceo, no concello de Boimorto;
***As Quintás**, lugar da parroquia de Sargadelos, no concello de Cervo;
***As Quintás**, lugar da parroquia de Ledoira, no concello de Frades;
***As Quintás**, lugar da parroquia de Muro, no concello de Láncara;
***As Quintás**, lugar da parroquia de Piñeiro, no concello de Maside;
***As Quintás**, lugar da parroquia de Rañestres, no concello de Maside;
***As Quintás**, lugar da parroquia de Bravos, no concello de Ourol;
***As Quintás**, lugar da parroquia de Moscán, no concello do Páramo;
***As Quintás**, lugar da parroquia de Punxín, no concello de Punxín;
***As Quintás**, lugar da parroquia do Carballal, no concello de Santiago de Compostela;
***As Quintás**, lugar da parroquia de Enquerentes, no concello de Touro;
***As Quintás**, lugar da parroquia de Reádegos, no concello de Vilamarín.

## Véxase tamén
### Outras páxinas
Voivodato

O **voivodato** (Polaco: *województwo*) é unha división administrativa propia do leste de Europa e designa o territorio gobernado por un voivoda ou voivodina.

Actualmente, o termo designa as 16 provincias de Polonia. Tamén está relacionado co nome da provincia autónoma de Voivodina, no norte de Serbia.

## Notas 
## Véxase tamén 
### Outros artigos 
* Voivodatos de Polonia
Matemática pura

A **matemática pura** é a rama das matemáticas cando se considera o seu estudo abstractamente, sen relación á súa aplicación, a diferenza da matemática aplicada. Os principais temas estudados son a álxebra, a xeometría e a análise, incluíndo o cálculo.
Pirofilita

A **pirofilita** é un mineral do grupo VIII (silicatos) segundo a clasificación de Strunz. É un silicato de alúmina hidratado, cuxa fórmula é Al2Si4O10(OH)2 e a súa composición teórica é 66,7 % SiO2, 28,3 % Al2O3 e 5 % H2O.
Normalmente está mesturado con caolinita, alunita e cuarzo.

Acostuma aparecer en forma de láminas ou en agregados foliáceos ou radiados debido á súa estrutura e fractura micáceas, o que ademais a fai suave e untuosa ao tacto.

## Véxase tamén 
### Outros artigos 
* Lista de minerais
### Ligazóns externas 
* Sitio sobre mineraloxía da Universidade a Distancia Española 
* Datos sobre localización de pirofilita 
* Sitio web con datos de pirofilita 
* Galería de minerais con información de pirofilita 
* Galería de imaxes de pirofilita en Internet: http://www.mindat.org/gallery.php?min=3323 http://webmineral.com/specimens/picshow.php?id=1004
Arfvedsonita

A **arfvedsonita** é un mineral do grupo dos silicatos, subgrupo inosilicatos e dentro destes pertence aos anfíbolos. É un aluminosilicato de sodio e ferro, este último pode ser parcialmente substituído por outros metais como magnesio ou manganeso, dando lugar a variedades.

O ferro que contén é de dous tipos, férrico e ferroso, que non ocupan a mesma posición na estrutura cristalina, pois son de distinto tamaño, sendo o ferroso o que pode ser substituído por magnesio. Así, a arfvedsonita é o extremo (férrico-ferroso) dunha serie de solución sólida, achándose no outro extremo a magnesio-arfvedsonita (férrico-magnesio).

Foi chamada así en 1823 polo químico sueco Johan A. Arfvedson.

## Ambiente de formación 
Aparece en rochas ígneas, sobre todo granitos alcalinos e sienitas alcalinas.

Pode ter asociados os seguintes minerais: nefelina, albita, exirina, riebeckita ou cuarzo.

## Localización, extracción e uso 
A arfvedsonita ten unha distribución moi limitada comparada co resto dos anfíbolos, só nas raras rochas ígneas que son moi ricas en sodio. Pódese atopar no Quebec (Canadá), no sur de Groenlandia, na península de Kola (Rusia) e Noruega.

Non posúe uso industrial ningún e ten pouco interese coleccionístico en si, aínda que é un mineral acompañante doutros espécimes raros e codiciados por coleccionistas.

## Notas 
## Véxase tamén 
### Bibliografía 
* Deer, W.A., R.A. Howie, e J. Zussman (1963) *Rock-forming Minerals*, v. 2, *Chain Silicates*, p.&nbsp;364-374

### Outros artigos 
* Lista de minerais

### Ligazóns externas 
* Mineral Data Publishing, 2001 PDF
* Datos sobre localización de arfvedsonita
* Sitio web con datos de arfvedsonita
* Galería de minerais con información de arfvedsonita
* Galería de imaxes da arfvedsonita en Internet: http://www.mindat.org/gallery.php?min=325 http://webmineral.com/specimens/picshow.php?id=1360 http://webmineral.com/specimens/picshow.php?id=2430
New Order

**New Order** é unha banda inglesa formada en 1980 por Bernard Sumner (voces, guitarras, sintetizadores), Peter Hook (baixo, coros, batería electrónica) e Stephen Morris (batería, sintetizadores). New Order formouse a raíz da desaparición do seu anterior grupo, Joy Division, despois do suicidio do vocalista Ian Curtis. Posteriormente uníuselles a teclista Gillian Gilbert.

## Traxectoria 
New Order combinou post-punk e dance electrónico e converteuse nunha das bandas máis aclamadas pola crítica e máis influentes dos anos 80. A pesar de que nos seus primeiros anos estivo ensombrecida polo legado de Joy Division, a súa inmersión na escena de clubs de Nova York a principios dos 80 aumentou os seus coñecementos sobre a música dance. O seu hit de 1983 "Blue Monday" achegounos de cheo á música dance e aos instrumentos sintetizados, e trátase do sinxelo de 12" máis vendido da historia. New Order foi a banda insignia do selo Factory Records, e as súas portadas minimalistas reflectían a estética do selo. A banda foi considerada frecuentemente tanto polos seareiros, coma críticos e outros músicos como unha forza moi influente nas escenas do rock alternativo e da música dance.

New Order estivo en hiato entre 1993 e 1998, tempo durante o cal os seus membros participaron en varios proxectos paralelos. A banda reuniuse en 1998 e no 2001 editaron *Get Ready*, o seu primeiro álbum en oito anos. No 2005 Phil Cunningham (guitarra, sintetizadores) substituíu a Gilbert, que deixara o grupo debido a compromisos familiares.

No ano 2007 Peter Hook deixou a banda e afirmou que el e Sumner non tiñan máis plans para traballar xuntos. Sumner revelou no 2009 que xa non desexaba facer máis música como New Order. Sumner e Cunningham agora traballan xuntos na banda Bad Lieutenant. Hook editou música con Freebass, unha banda inglesa con tres baixistas, Hook, Andy Rourke (antigamente en The Smiths) e Gary "Mani" Mounfield (antigamente en The Stone Roses e na actualidade en Primal Scream) co cantante Gary Briggs (antigamente de Haven). A banda reuniuse en 2011 sen Hook, regresando Gilbert e con Tom Chapman ocupando o lugar do baixo.

## Discografía 
### Álbums de estudio 
### Recompilatorios 
* *Substance 1987* - 1987 (Factory, Qwest)
* *The John Peel Sessions* - 1990 (Strange Fruit)
* *(the best of) New Order* - 1994 (London, Qwest)
* *(the rest of) New Order* - 1995 (London, Qwest)
* *Before & After – The BBC Sessions* - 2002 (Fuel 2000)
* *International* - 2002 (London)
* *Retro* - 2002 (London)
* *In Session* - 2004 (Strange Fruit)
* *Best Remixes* - 2005 (Warner Bros.)
* *Singles* - 2005 (Warner Bros.)
* *iTunes Originals – New Order* - 2007 (London)
* *Total: From Joy Division to New Order* - 2011 (WEA UK, Rhino)
## Véxase tamén
Os soños que volven

***Os soños que volven*** é o cuarto álbum de estudio da gaiteira Susana Seivane. Foi publicado en 2009, baixo o selo Enavíes Música.

## Lista de cancións 
# "Foliada do Quinteiro" (04:45)
# "Maruxa" (04:10)
# "Dous mares" (05:48)
# "Mazurcas das Rías Baixas" (04:56)
# "Que dirán" (04:46)
# "Fox-trot" (04:50)
# "Reviravolta" (03:09)
# "Para Milladoiro" (05:53)
# "A Moxenas" (04:12)
# "A Coruña" (06:29)
# "Foliada de Caión" (04:26)
# "Muiñeira do Graciano e A Fraga" (05:50)
# "Pernas pra riba" (03:59)
# "Pasodoble de San Roque" (02:00)

## Compoñentes 
Os músicos que rodean a Susana neste último álbum son:
* Brais Maceiras (acordeón)
* Iago Rodríguez (baixo)
* Carlos Freire (percusións)
* Carlos Gándara (batería)
* Xurxo Iglesias (bouzouki)
* Harry Price (violíns).

Ademais neste disco, participaron artistas invitados:
* Rodrigo Romaní (arpa)
* Anxo Pintos (zanfona)
* Ricardo Formoso (trompeta)
* José Manuel Rodríguez (saxo tenor)
* Pedro Lamas (saxo soprano e barítono)
Xoán I de Galiza e León

**Xoán I de Galiza e León**, nado en Sevilla cara a 1262 e finado en Pinos Puente (reino de Granada) o 25 de xuño de 1319, foi un fillo de Afonso X o Sabio e da raíña Violante de Aragón e Hungría.

## Traxectoria 
Apoiado polo Rei Dinís I de Portugal, o infante Xoán aspirou á coroa de Castela, Galiza e León na hora da morte do seu pai Afonso X. Coroa que foi usurpada finalmente polo seu irmán Sancho IV en disputa tamén cos partidarios dos fillos do falecido herdeiro dos reinos Fernando de la Cerda. Derrotado, Xoán fuxiu o exilio, regresando na hora da morte de Sancho no 1295.

Foi nomeado titor do seu sobriño Fernando IV, e argumentando que o matrimonio de Sancho IV e a súa prima María de Molina non era válido por consanguinidade, erixiuse en cabeza de importantes grupos nobiliarios que o coroaron rei de Galiza, León e Sevilla no ano 1296. A coroación de Xoán I expresa a vontade dos núcleos reitores da sociedade galega por contar cun reino de seu, arredado de Castela e achegado a Portugal. O apoio do Rei Dinís I e dos tres Adiantados Maiores que tivo o reino galego no período: Xoán Afonso de Alburquerque, Fernando Rodríguez de Castro e Paio Gómes Chariño, así o testemuñan. A implicación da coroa portuguesa no proxecto contou mesmo coa conformidade do seu consello de estado e foi negociado na vila de Mota por Rodrigo Álvarez Osorio e o propio Dinís I. Malia a este apoio, o rei Xoán viuse obrigado a pactar a renuncia ao título rexio no ano 1301.

Posteriormente, en 1312, tras a morte de Fernando IV, foi nomeado titor de Afonso XI. Señor de Valencia de Campos e señor consorte de Biscaia polo seu matrimonio con María Díaz de Haro. Foi ademais señor de Baena, Luque, Zuheros, Lozoya, Villalón, Oropesa, Santiago de la Puebla, Melgar de Arriba, Paredes de Nava, Medina de Rioseco e Castronuño, ademais de ser alférez do rei durante os períodos comprendidos entre 1277-1278 e 1283-1284. Morreu no Desastre de la Vega de Granada, acaecido o 25 de xuño de 1319.
## Notas 
## Véxase tamén 
### Outros artigos 
* Lista de monarcas de Galicia
### Ligazóns externas
*Xoán I, o fillo de Afonso X que restaurou a independencia de Galiza - Sermosgaliza.

|-

|-
Wire

**Wire** é unha banda inglesa formada en Londres en outubro de 1976, por Colin Newman (voces, guitarra), Graham Lewis (baixo, voces), Bruce Gilbert (guitarra) e Robert Gotobed (batería). Orixinalmente asociouse á escena punk rock, e posteriormente centrouse no desenvolvemento do post-punk.

Inspirados pola nacente escena punk británica, Wire adoita a ser citada como unha das máis importantes bandas de rock dos anos 70 e 80. O crítico Stewart Mason escribiu, "A través dos seus tres brillantes primeiros álbums, Wire expandiu as fronteiras sonoras non só do punk, senón da música rock en xeral".

## Discografía 
## Notas
Bolama

**Bolama** é unha cidade de Guinea-Bissau, conta cunha poboación estimada en 2010 de 3559 habitantes, é a capital da rexión homónima e localízase na illa de igual nome, foi a capital da antiga Guinea Portuguesa ata 1941 e é unha cidade de Guinea-Bissau. 

## Xeografía 
É unha illa do arquipélago dos bijagós, nomeado pola etnia homónima.

A illa, xunto con todo o arquipélago e a rexión, está clasificada como Reserva da biosfera pola UNESCO desde 1996.

## Historia 
Antigo territorio disputado entre o Reino Unido e Portugal, en 1870 unha comisión internacional presidida polo presidente estadounisense Ulysses S. Grant deulle o territorio a Portugal. En 1871 estableceron un asentamento que se converteu na capital da Guinea Portuguesa en 1879; porén, a penuria de auga doce levou ao traslado da capital cara a Bisau.

## Notas 
## Véxase tamén 
### Outros artigos 
* Alianza anglo-lusa
* África Occidental Portuguesa
* Cabo Verde
* Colonialismo
* Escravitude
* Guinea Bissau
* Mapa cor-de-rosa
* PALOP
* Reino de Portugal
* Reino Unido de Gran Bretaña e Irlanda
Xavier Blanco

**Xosé Xavier Blanco Nogueira**, nado en Moaña o 20 de febreiro do 1966, é mestre gaiteiro, artesán e técnico en cultura tradicional.

## Traxectoria 
Xavier Blanco naceu no seo dunha familia de fonda tradición musical, onde adquiriu a técnica da gaita, un amplo repertorio en música tradicional galega e o interese polos fundamentos da música galega actual.

Empezou a tocar a gaita aos sete anos e aos dezaseis funda a banda de gaitas "Semente Nova", da que saen gaiteiros coma Xosé Manuel Budiño, Iván Costa Blanco e Anxo Lorenzo. En 1985 conseguiu a praza de mestre de gaita do concello de Moaña, converténdose nun dos primeiros mestres de gaita en nómina no cadro de persoal dun organismo institucional de Galicia.

### Docencia
Xabier Blanco dirixe a Escola da Música Tradicional do Concello de Moaña, repartindo a súa dedicación profesional ó ensino, á investigación, á recolleita e catalogación, tanto de instrumentos coma de pezas musicais.

### Investigación
No seu labor coma investigador Xabier Blanco  reúne unha colección de máis de 2.000 pezas, entre as que destacan os máis de 800 instrumentos en perigo de ser esquecidos na tradición. Froito deste labor é o seu arquivo, con máis de 50.000 documentos nos que se atopan dende pezas e xéneros perdidos, bailes como a "Cana Verde", "O Tras-trás", "O Canizo" e técnicas referidas á artesanía dos instrumentos, coma un verniz ecolóxico feito a partir da codia dunha árbore, ata sistemas tapa poros por medio dos mariñados para a conservación da pel.

O recoñecemento ó seu traballo como investigador débese á recuperación de dous instrumentos que levaban máis de cen anos sen escoitarse por terras de Moaña, como son a gaita de cana e a zanfona diatónica. Para iso contrastou a información recollida dos máis vellos do lugar coa documentación existente sobre instrumentos que gardaban certa similitude. A gaita de cana de Moaña representa os orixes da gaita moderna, e aínda que existen noutros lugares instrumentos parecidos, a de Moaña garda algunhas peculiaridades diferenciadoras que identificou Xabier Blanco.

### Traballos publicados
Algúns dos seus estudos aparecen publicados en *"Toques, Asubíos e Cantores"*, *"Os traballos da pel secada"* e *"A gaita de Moaña"*, "O Gaiteirro verde", entre outros.

Ten publicados os seguintes traballos discográficos: *"A Gaita de Cana de Moaña"*, *"Instrumentos Pobres"* e *"Gaitas Troncais",* "Lei Natural" e "Fun ó Canaval".

Como músico, Xabier Blanco participou en festivais e encontros de música tradicional por todo o estado e pola maioría de países europeos. Entre  eles o prestixioso festival de Lorient, o Encontro de Gaiteiros Ibéricos de Tarragona ou o Congreso de Ensinantes da Asociación de Gaiteiros Galegos de Santiago de Compostela. Colaborou en discos de Xosé Manuel Budiño, Carlos Núñez, Os Carunchos, a Banda de Gaitas Arestora e Os d´abaixo e outros.

## Notas 
## Véxase tamén 
### Ligazóns externas 
* Blog de Xavier Blanco
*20px Xavier Blanco en *Alalá*, presentado por Pilar García Rego. TVG.
Xosé Manuel Piñeiro

**Xosé Manuel Piñeiro Borrajo**, máis coñecido como *Piñeiro* ou *Superpiñeiro*, nado en Vilaboa (Allariz) o 1 de decembro de 1957 e falecido en Santiago de Compostela o 22 de xaneiro de 2025, foi un presentador de televisión e cantante galego.
## Traxectoria 
Fillo de Manolo da Rosa, o ferreiro de Vilaboa, licenciouse en Filosofía e Ciencias da Educación, foi educador, profesor de filosofía e ética na Universidade Laboral de Ourense e orientador educativo nos institutos da Finca Sevilla (actual IES Xesús Ferro Couselo) e As Lagoas.

Foi un dos rostros máis recoñecibles da Televisión de Galicia. O seu maior éxito foi o programa *Supermartes*, que conduciu durante máis dunha década, entre 1992 e 2005. Tamén estivo á fronte de espazos coma *Tequelexou*, *Téquele, téquele* ou *Acompáñenos*, entre outros, e presentou numerosas galas e especiais na mesma canle autonómica. Dende 2011 presenta o programa *Bamboleo* na canle autonómica. Tamén colaborou na Radio Galega: *Sesión Vermú* etc.

En novembro de 2018 anunciou a súa retirada temporal da televisión por padecer un cancro (mieloma múltiple). En 2019 volveu á TVG, participando en varios programas, como o de xurado no concurso dos recanteiros do Luar.

Foi columnista de *La Región* e *Atlántico Diario*.

## Aparicións en series galegas 
Xosé Manuel Piñeiro apareceu nas seguintes series galegas:

* *Pratos combinados* como Policía Local nas primeiras tempadas (capítulos 4 e 15) e como presentador dun concurso (capítulo 44).
* *Mareas vivas*, nun capítulo como el mesmo.
* *Pequeno Hotel*, nun capítulo como el mesmo.

## Distincións
*Premio Rebulir da Cultura Galega (2014).

*Medalla Castelao (2020).

## Obra 
* *De Piñeiro a Superpiñeiro* (2014). A Coruña: Hércules Ed. 200 páxs. ISBN 9788492715923.

## Notas
Auricalcita

A **auricalcita** é un mineral do grupo dos carbonatos. É un mineral secundario produto de alteración da zona de oxidación dos depósitos de zinc e cobre. Minerais asociados son: rosasita, smithsonita, hemimorfita, hidrocincita, malaquita e azurita.

Foi descrito por primeira vez en 1839 por Bottger, quen denominou ao mineral así polo seu alto contido de cinc e cobre, do grego όρειχαλκος (oricalco). O localización tipo áchase na mina Loktevskoye, no río Loktevka, Rudnyi Altai, Altaiskii Krai, Siberia Occidental, Rusia.

## Depósitos 
No Estado español aparece en forma follosa en Comillas (Cantabria), na Serra de Aralar e na hidrocincita de Urnieta (Guipúscoa), e en La Unión (Murcia). Nos Picos de Europa atópase a variedade buratita.

## Notas 
## Véxase tamén 
### Outros artigos 
* Lista de minerais
*Oricalco

### Ligazóns externas 
* Webmineral data
Devo

**Devo**, a miúdo escrito coma **DEVO** ou **DEV-O**, é unha banda estadounidense formada en Akron, Ohio en 1973. Son sobre todo coñecidos polo seu *hit* de 1980 "Whip It". O seu estilo foi clasificado coma punk, art rock e post-punk, pero son sobre todo recordados polo seu son New Wave de finais dos 70 e principios dos 80. A súa formación clásica está composta por dúas parellas de irmáns, os Mothersbaugh (Mark e Bob) e os Casale (Gerald e Bob), xunto con Alan Myers.

## Discografía
Jordi Estadella

**Jordi Estadella i Gràcia**, nado en Barcelona o 11 de novembro de 1948 e finado na mesma cidade o 30 de abril de 2010, foi un periodista e actor de dobraxe español.

## Notas
O Allo, O Allo, Zas

**O Allo** é un lugar da parroquia do Allo no concello coruñés de Zas na comarca da Terra de Soneira. Segundo o Instituto Galego de Estatística, en 2020 tiña 13 habitantes (8 homes e 5 mulleres).

## Lugares e parroquias 
### Lugares do Allo 
### Parroquias de Zas 
## Notas
Galería de imaxes do Allo, Zas

**San Pedro do Allo** é unha parroquia que se localiza no concello de Zas.

## Galería de imaxes

Ficheiro:Torres do Allo 03.jpg|Pazo das torres do Allo xunto cos seus hórreos.
Ficheiro:Torres do Allo, Zas.jpg|Pazo das torres do Allo.
Ficheiro:Hórreos das Torres do Allo.jpg|Hórreos das Torres do Allo.
Ficheiro:Horreos das Torres do Allo, Zas.jpg|Hórreos das Torres do Allo.
Ficheiro:Escudo dos Rioboo, O Pombal, O Allo, Zas.jpg|Escudo dos Rioboo.
Ficheiro:Grade de dentes, O Allo, Zas.jpg|Grade de dentes.

## Véxase tamén
*Galería de imaxes de Zas
Clinic

**Clinic** é unha banda de garage rock de Liverpool que destaca polo seu son ecléctico de ritmos rápidos. O seu son distintivo é comunmente recoñecido polo seu destacado uso de teclados/órganos e as súas peculiares progresións de acordes.

## Historia 
Clinic formárona en 1997 Ade Blackburn e Jonathan Hartley despois da separación da súa anterior banda, Pure Morning. Destacaron nun principio por usar instrumentos (sobre todo teclados) mercados en rastros e mercadillos. Brian Campbell e Carl Turney uníronse á banda e pouco despois editaron o seu primeiro EP *I.P.C. Subeditors Dictate Our Youth* a través do seu propio selo Aladdin's Cave of Golf. O EP entrou na lista *Festive 50* de John Peel a finais de ano, e no ano 1998 lle seguirían outros dous sinxelos auto-financiados.

En 1999 a banda asinou con Domino Records. O seu álbum de estrea, *Internal Wrangler*, aparecería no ano 2000. Os temas do álbum "The Second Line", "The Return of Evil Bill" e "Distortions" foron editados coma sinxelos, e "The Second Line" foi posteriormente usado nun anuncio de televisión de Levi's, polo que foi reeditado. Nese mesmo ano a banda tocou no ''All Tomorrow's Parties* e no *Meltdown* e xirou con Radiohead.

Dous álbums máis, *Walking with Thee* e *Winchester Cathedral*, apareceron no 2002 e no 2004 respectivamente xunto con xiras con The Flaming Lips e unha aparición no *Late Show with David Letterman*. "Come into Our Room", un sinxelo de *Walking with Thee*, apareceu posteriormente nun capítulo de *CSI: Crime Scene Investigation*, e o tema sería reeditado e converteríase no seu sinxelo máis alto nas listas. Tamén dese álbum, "The Equaliser" apareceu na película independente do 2003 *Thirteen*. A banda editou o seu cuarto álbum, *Visitations*, en outubro do 2006. "Tusk", o seu primeiro sinxelo, estivo dispoñible como descarga gratuíta na súa páxina oficial en febreiro dese ano, e "Harvest" precedeu ao álbum a principios de outubro.

*Funf*, un recompilatorio de caras-b e rarezas, foi editado en xño do 2007. Clinic tamén apareceu con Roky Erickson no *Meltdown Festival* de Jarvis Cocker do ano 2007, e noi ano seguinte xirou con Arcade Fire. "If You Could Read Your Mind" do *Visitations* foi usado na película *Hallam Foe* o mesmo outono.

No 2008 lanzaron o sinxelo "Free Not Free", precedendo o seu quinto álbum *Do It!*. O temas foi editado coma descarga gratuíta na súa páxina web que tamén contiña a cara-b "Thor". Postariormente aparecería "The Witch (Made to Measure)" coma segundo sinxelo do disco.

En marzo do 2009, durante a súa actualización mensual da páxina web, revelaron títulos dalgúns temas do seu seguinte traballo incluído "I Want to Hold Your Face", "T.I.M.E" e "Arthur".

Tras sete anos de silencio Clinic anunciou un novo álbum en marzo de 2019, *Wheeltappers and Shunters*. O disco foi editado o día 10 de maio dese ano a través de Domino Recording Company e estivo precedido polo sinxelo “Rubber Bullets”, lanzado o 5 de marzo.

## Discografía 
### Álbums 
### EPs 
* *IPC Subeditors Dictate Our Youth* - 1997
* *Monkey on Your Back* - 1998
* *Cement Mixer* (1998)
* *Operating at a Theatre Near You Vol.1'' (2004)